Еди Маринов
Сън с маска съблечена

chitanka.info

Отново бленува по някакъв свят —

изчистен, без грим и притворство,

заспива наяве, в душата му глад

за чувства, борба, непокорство.

Отваря очи — познатият град

бучи, незаспиващ, несвъшващ,

върви си по улиците, още е млад,

но малко по малко загиващ.

Все търси покой, все търси мечти,

оставащи все тъй далече,

дали ще ги стигне, когато заспи

или пък с тях е свършено вече?

В ръката му нож, сърцето кърви,

ранено отдавна, обречено,

така свършва всичко. Къде ще върви

в такъв сън — с маска съблечена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.